Play-off, UCL: Gent - Dinamo Kiev , marți, ora 19:00 , Digi Sport 1

Liga 2: Universitatea Cluj - Unirea Slobozia, marți, ora 19:00, Digi Sport 1

Clubul deţinut de Becali a fost acţionat în instanţă în 2011 de Clubul Sportiv al Armatei Steaua Bucureşti, care a solicitat anularea mărcii înregistrate de patronul roş-albaştrilor.

În aprilie 2012, Tribunalul Bucureşti a respins cererea Clubului Sportiv al Armatei, iar decizia a fost menţinută de Curtea de Apel Bucureşti, în decembrie 2013.

Prin decizia luată miercuri, instanţa supremă a anulat marca Steaua Bucureşti înregistrată sub nr. 061735 în 29 ianuarie 2004 de SC Fotbal Club Steaua Bucureşti SA, dând astfel câştig de cauză clubului Sportiv al Armatei.

Totodată, ICCJ a decis şi anularea contractului de licenţă încheiat de producătorul de vinuri SC Ostrovit SA cu clubul de fotbal, în 2011, pentru folosirea mărcii Steaua pe eticheta unor produse.

După această decizie, echipa de fotbal va trebui să îşi schimbe sigla, urmând să plătească şi despăgubiri pentru ultimii 11 ani în care a folosit-o fără aprobarea armatei.

O altă variantă ar fi ca Gigi Becali să se înţeleagă cu MApN şi să achite o sumă de bani pentru a putea utiliza în continuare numele şi sigla. Totodată, nu este exclus ca MApN să formeze un alt club de fotbal cu numele şi marca Steaua, în viitorul apropiat.

Etichete:

,

,

,

,